

2

[bookmark: _Hlk139626580]LATVIJAS REPUBLIKAS VALDĪBAS 
UN 
IZRAĒLAS VALSTS VALDĪBAS 
LĪGUMS
PAR SADARBĪBU VESELĪBAS UN MEDICĪNAS JOMĀ


Latvijas Republikas valdība un Izraēlas Valsts valdība (turpmāk tekstā – Puses):

ņemot vērā starptautiskās sadarbības priekšrocības veselības un medicīnas jomā;

vadoties no vēlmes izveidot un attīstīt divpusējās attiecības veselības un medicīnas jomā, lai uzlabotu iedzīvotāju veselības aprūpes līmeni;

ir vienojušās par turpmāko:

1. pants

[bookmark: _Hlk137115582]Puses veicina sadarbību veselības un medicīnas jomā, pamatojoties uz vienlīdzību, savstarpīgumu un savstarpēju izdevīgumu.

2. pants

Puses sadarbosies šādās jomās:
- Digitālā veselība 
- Mūsdienu aspekti pediatrijas zinātnēs
- Mūsdienu aspekti onkoloģijā
- Gatavība ārkārtas situācijām, masu nelaimes gadījumi un medicīna
- Vadība inovācijām slimnīcu administrācijā
Šis jomu saraksts neizslēdz sadarbību citās jomās, par kurām abpusēji vienojas.

3. pants

Puses organizē medicīnas speciālistu vizīšu apmaiņu uz savstarpēji saskaņotiem laikposmiem, lai apgūtu modernas diagnostikas un ārstēšanas metodes. 
Klīniskos demonstrējumus veic saskaņā ar uzņēmējas valsts medicīnas prakses noteikumiem. 
4. pants

Puses veicina tiešu kontaktu veidošanu starp veselības un medicīnas iestādēm. Saskarsme starp šīm iestādēm tiek īstenota saskaņā ar to attiecīgo valstu tiesību aktiem un pamatojoties uz tiešiem nolīgumiem.

5. pants

Puses, piedaloties specializēto starptautisko organizāciju darbā veselības un medicīnas jomā, sadarbojas, apmainoties ar informāciju.

6. pants

Latvijas Republikas valdība uztic Latvijas Republikas Veselības ministrijai  
un Izraēlas Valsts valdība uztic Izraēlas Valsts Veselības ministrijai šā līguma īstenošanu savās valstīs.

Lai īstenotu šo līgumu, Latvijas Republikas Veselības ministrija un Izraēlas Valsts Veselības ministrija parakstīs Sadarbības plānu.

Visas darbības, ko veic saskaņā ar šo līgumu, ir atkarīgas no līdzekļu pieejamības. 

Visas darbības, ko kāda no Pusēm veic saskaņā ar šo līgumu, tiek veiktas saskaņā ar attiecīgās Puses likumiem, noteikumiem un procedūrām. 

7. pants

Visus strīdus vai domstarpības starp Pusēm par šā līguma noteikumu interpretāciju vai piemērošanu risina draudzīgi, Pusēm tieši apspriežoties. 

8. pants

Neviena no Pusēm nenodod informāciju, kas saņemta saskaņā ar šo līgumu, nevienai trešajai pusei bez tās Puses rakstiskas piekrišanas, no kuras šī informācija ir saņemta. 
Šis līgums neattiecas uz personas datiem. Personas datu izpaušana ir atkarīga no atsevišķas rakstiskas vienošanās starp Pusēm, un uz to attiecas atsevišķa rakstiska vienošanās starp Pusēm.

9. pants

Šo līgumu var grozīt jebkurā laikā, Pusēm savstarpēji rakstiski vienojoties. Grozījumi stājas spēkā saskaņā ar tām pašām procedūrām, kas noteiktas 10. pantā. 

10. pants
Šo līgumu apstiprina vai ratificē saskaņā ar līgumslēdzēju pušu iekšējām juridiskajām procedūrām. 
Līgums stāsies spēkā pēdējā rakstiskā paziņojuma datumā, ar kuru pa diplomātiskajiem kanāliem informē, ka ir izpildītas iekšējās procedūras, kas nepieciešamas, lai šis līgums stātos spēkā, un tas būs spēkā neierobežotu laiku
Jebkura līgumslēdzēja puse var jebkurā laikā izbeigt līgumu, rakstiski paziņojot par tā izbeigšanu otrai pusei, izmantojot diplomātiskos kanālus. Šādā gadījumā šis līgums tiek izbeigts, kad pagājuši seši (6) mēneši no paziņojuma par līguma izbeigšanu datuma.
Šā līguma izbeigšana neietekmē programmas, kas uzsāktas pirms šādas izbeigšanas, ja vien Puses nav vienojušās citādi.

Šis līgums nomaina un aizstāj 2009. gada 10. novembrī Jeruzalemē parakstīto Latvijas Republikas valdības un Izraēlas Valsts valdības vienošanos par sadarbību veselības jomā.


Parakstīts __________, 2023. gada ________________, kas atbilst ebreju kalendāra _______ _______ 5783, divos oriģināleksemplāros, katrs latviešu, ebreju un angļu valodā, un visi teksti ir vienlīdz autentiski. Atšķirīgas interpretācijas gadījumā augstāks spēks ir eksemplāram angļu valodā.


	

___________________
Latvijas Republikas valdības 
vārdā
	

______________________
Izraēlas Valsts valdības 
vārdā 








